wickkiey/tamil-wikipedia-chunked huggingface dataset:
# குல்னா கோட்டம்

## கல்வி

### கல்வி நிலையங்கள்

குல்னா கோட்டத்தின் முக்கிய கல்வி நிலையங்கள்;  
;பல்கலைக்கழகங்கள்
- குல்னா பல்கலைக்கழகம்
- குல்னா தொழில்நுட்பம் மற்றும் பொறியியல் பல்கலைக்கழகம்
- ஜெஸ்சூர் அறிவியல் மற்றும் தொழில்நுட்ப பல்கலைக்கழகம்
- வங்கதேச இசுலாமியப் பல்கலைகழகம்  
;கல்லூரிகள்
- குல்னா மருத்துவக் கல்லூரி
- ஜெஸ்சூர் மருத்துவக் கல்லூரி
- குஸ்தியா மருத்துவக் கல்லூரி
- சத்கீரா மருத்துவக் கல்லூரி
- பிரஜ்லால் அரசு கல்லூரி
- குல்னா தொழில்நுட்பக் கல்லூரி
- சுந்தரவனக் காடுகள் அறிவியல் மற்றும் தொழில்நுட்ப நிறுவனம்
- கான் ஜெஹான் அலி தொழில்நுட்பம் மற்றும் பொறியியல் கல்லூரி
- தௌலத்பூர் கல்லூரி, குல்னா
- குல்னா மகளிர் கல்லூரி
- குல்னா பொதுக் கல்லூரி
- அரசு மஜீத் நினைவு நகரக் கல்லூரி, குல்னா
- எம். ஏ. மஜீத் கல்லூரி, திக்காலியா, குல்னா
- மைக்கேல் மதுசூதனன் கல்லூரி, ஜெஸ்ச்சூர்
- சுந்தர்பன் கல்லூரி
- இராணுவப் பாசறை பொதுப் பள்ளி மற்றும் கல்லூரி
- ஜெனிதக் இராணுவப் பயிற்சிக் கல்லூரி
- புல்தலா எம். எம். கல்லூரி
- கான் ஜெஹான் அலி ஐடியல் கல்லூரி
- கேசவப்பூர் கல்லூரி, ஜெஸ்சூர்
- சுக்நகர் கல்லூரி, துமுரியா, குல்னா
- பயோனீர் அரசு மகளிர் கல்லூரி  
; பள்ளிகள்
- குல்னா மாவ்ட்டப் பள்ளி
- காரனேசன் அரசு மகளிர் பள்ளி
- அரசு தௌலத்பூர் முக்சின் உயர்நிலைப் பள்ளி
- திக்காலியா எம். ஏ. மஜீத் உயர்நிலைப் பள்ளி, குல்னா
- ஜெஸ்சூர் இராணுவப் பாசறை பொதுப் பள்ளி
- கேசவப்பூர் பைலட் பள்ளி மற்றும் கல்லூரி
- மங்கள்கோட் எம். எல். உயர்நிலைப் பள்ளி, ஜெஸ்சூர்
- உதயன் குல்னா மாவட்டப் காவல் பயிற்சிப் பள்ளி
- குல்னா பொறியியல் பல்கலைக்கழகப் பள்ளி
# குல்னா கோட்டம்

## சமயங்கள்

குல்னா கோட்டத்தில் 88% இசுலாமியர்களும், 11% இந்துக்களும், பிற சமயத்தவர்கள் 1% அளவில் உள்ளனர்.
# குல்னா கோட்டம்

## மொழி

குல்னா கோட்டத்தில் வங்காளதேசத்தின் அலுவல் மொழியான வங்காள மொழியுடன், உருது, ஆங்கிலம், முண்டா மொழி, மற்றும் தோமாரி மொழிகள் பேசப்படுகிறது.
# வைகுண்டா (நெல்)

**வைகுண்டா** (*Vaigunda*) எனப்படும் இவ்வகை நெல், ஒரு பாரம்பரிய நெல் இரகமாகும். தமிழகத்தின் நாகை மாவட்டத்திலுள்ள “கீவலுார்” வட்டாரங்களில் அதிகளவில் பயிரிடப்படுவதாக கருதப்படும் இது, வெள்ளப்பெருக்கு, நீர்த்தேக்கம் மற்றும் வறட்சி என அனைத்து சூழலையும் தாங்கும் ஆற்றல்களை கொண்டுள்ள நெற்பயிர் ஆகும். நேரடி விதைப்புக்கும், மற்றும் நாற்று நடவு முறைக்கும் ஏற்ற நெல் இரகமான இது, 40 நாட்கள் நாற்றங்கால் உட்பட 140 நாளிலிருந்து, 145 நாட்களுக்குள் அறுவடைக்கு வரக்கூடிய இந்த நெல் இரகமாக உள்ளது.
# வைகுண்டா (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# ஓப்கின்சு-கோல் வினை

**ஓப்கின்சு-கோல் வினை** *(Hopkins-Cole reaction)* புரதங்களில் டிரிப்டோபான் இருப்பதைக் கண்டறிய உதவும் ஒரு சோதனையாகும். கிளையாக்சிலிக் அமில வினை என்ற பெயராலும் இச்சோதனை அழைக்கப்படுகிறது. புரதக் கரைசலுடன் கிளையாக்சிலிக் அமிலம் உள்ள ஓப்கின்சு-கோல் வினைப்பொருள் சேர்க்கப்படுகிறது. அடர் கந்தக அமிலத்தை மெதுவாக இக்கரைசலில் சேர்த்தால் இரண்டு அடுக்குகள் உருவாகின்றன. புரதத்தில் டிரிப்டோபான் இருந்தால் இரண்டு அடுக்குகளுக்குமிடையில் கருஞ்சிவப்பு நிற வளையம் உருவாகும். நைட்ரைட்டுகள், குளோரேட்டுகள், நைட்ரேட்டுகள், குளோரைடுகள் உருவாக்கத்தில் இருந்து வினை பாதுகாக்கப்படுகிறது
# மாங்கனோசின்

**மாங்கனோசின்** *(Manganocene)* என்பது [Mn(C5H5)2]n என்ற மூலக்கூற்று வாய்ப்பாடு கொண்ட ஒரு கரிம மாங்கனீசு சேர்மமாகும். இது பிசு(சைக்ளோபென்டாடையீனைல்) மாங்கனீசு(II) என்ற பெயராலும் அழைக்கப்படுகிறது. இதுவொரு வெப்பநிறமியல் திண்மமாகும். காற்றில் விரைவாக சிதையும் இச்சேர்மம் சிறிது படன்பாடுகளையும் கொண்டுள்ளது. பெரும்பாலும் அயனிப்பண்பு கொண்ட மெட்டலோசின் எனப்படும் சைக்ளோபென்டாடையீனைல் எதிர்மின் அயனிகளுக்கு உதாரணமாக கருதப்படுகிறது.
# மாங்கனோசின்

## தயாரிப்பும் கட்டமைப்பும்

மாங்கனீசு(II) குளோரைடுடன் சோடியம் சைக்ளோபென்டாடையீனைடு சேர்த்து பிற மெட்டலோசின்கள் தயாரிப்பது போன்றே இதுவும் தயாரிக்கப்படுகிறது.  
: MnCl<sub>2</sub> + 2 CpNa &rarr; Cp<sub>2</sub>Mn + 2 NaCl  
திண்ம நிலையில் -159 ° செல்சியசு வெப்பநிலைக்குக் கீழாக மாங்கனோசின் பலபடி கட்டமைப்பை ஏற்கிறது. ஒவ்வொரு மாங்கனீசு அணுவும் மூன்று சைக்ளோ சைக்ளோபென்டாடையீனைல் ஈந்தணைவிகளால் ஒருங்கிணைக்கப்பட்டுள்ளன. இவற்றில் இரண்டு ஈந்தனைவிகள் -159 ° செல்சியசு வெப்பநிலைக்கு மேல் பாலம் அமைப்பவையாகும். இத்திண்மம் அம்பர் மஞ்சள் நிரத்திலிருந்து இளஞ்சிவப்பு நிறமாக மாறுகிறது. பலபடியானது சதாரணமான உடுக்கை அணைவுக் கட்டமைப்புக்கு (Mn(η5-C5H5)2) மாற்றப்படுகிறது
# ஒண்டிப்புதூர் நீலகண்டேசுவரர் கோயில்

**ஒண்டிப்புதூர் நீலகண்டேசுவரர் கோயில்** தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும்.
# ஒண்டிப்புதூர் நீலகண்டேசுவரர் கோயில்

## அமைவிடம்

இக்கோயில் கோயம்புத்தூர் மாவட்டத்தில் இருகூர் அருகே ஒண்டிப்புதூர் என்னுமிடத்தில் அமைந்துள்ளது. உத்தம சோழன் செப்பேடு, மார்க்கண்டேய பண்டிதர் மடம் செப்பேடு ஆகியவற்றின் மூலமாக இருகூரின் பெருமையை அறியமுடிகிறது. சங்க காலத்தில் இவ்வூர் பொன்னூர், மண்ணூர் என்று
இருந்ததாகவும் பின்னர் இருகூர் என்றானதாகவும் கூறுவர். இருளர் தலைவன் இருவன் பெயரில் இருகூர் என்று ஆனதாகவும் கூறுவர். கடல் மட்டத்திலிருந்து சுமார் 401 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°00'05.3"N, 77°04'02.4"E (அதாவது, 11.018140°N, 77.067328°E) ஆகும்.
# ஒண்டிப்புதூர் நீலகண்டேசுவரர் கோயில்

## இறைவன், இறைவி

இக்கோயிலின் மூலவராக நீலகண்டேசுவரர், சௌந்தரேசுவரர் ஆவார். இறைவி சுயம்வர பார்வதி தேவி, மீனாட்சி அம்மன் ஆவார். சூரசம்காரம், தைப்பூசம், மகாசிவராத்திரி, பங்குனி உத்திரம், நவராத்திரி, கார்த்திகை உள்ளிட்ட பல விழாக்கள் நடைபெறுகின்றன.
# ஒண்டிப்புதூர் நீலகண்டேசுவரர் கோயில்

## அமைப்பு

மூலவர் மீது மாலைப்பொழுதில் சூரிய ஒளி விழும் காட்சியைக் காணலாம். மூலவர், இறைவி, ஞான தண்டாயுதபாணி ஆகியோர் மேற்கு நோக்கிய நிலையில் உள்ளனர். சௌந்தரேசுவர், மீனாட்சி அம்மன், வள்ளி தெய்வானையுடன் கூடிய சுப்பிரமணியர் ஆகியோர் கிழக்கு நோக்கி உள்ளனர். மூலவரின் இடது புறம் பார்வதி உள்ளார். வலப்பக்கத்தில் ஞான தண்டாயுதபாணி காணப்படுகிறார். பிரம்மா அமர்ந்த நிலையில் உள்ளார். மார்க்கண்டேய முனிவர் வழிபட்ட மார்க்கண்டேசுவர லிங்கம் உள்ளது.
# அராகெர் போர்

**அராகெர் போர்** *(Battle of Arakere)* என்பது மூன்றாவது ஆங்கில மைசூர் போர் நடந்த காலத்தில் 1791 ஆம் ஆண்டு மே மதம் 15 இல் மைசூரின் தலைநகரமான சிறீரங்கப்பட்டினத்தில் நடைபெற்ற ஒரு சண்டையாகும். சார்லசு ஏர்ல் கார்ன்வாலிசு தலைமையில் பிரித்தானிய கிழக்கிந்திய நிறுவனத்தின் படைகளும் ஐதராபாத் நிசாமின் கூட்டணிப் படையினரும் இணைந்து சிறீரங்கப்பட்டினம் வந்து அராகெர் கிராமத்திற்கு அருகே காவிரியாற்றை கடக்க முயன்றனர். [மைசூர் ஆட்சியாளர், திப்பு சுல்தான் அங்கு ஒரு தற்காப்பு படையை நிறுவி நிலைப்படுத்திக் கொண்டார். காரன்வாலிசு தனது தொடக்க தாக்குதலை மே மாதம் 15 இல் தொடங்கி திப்புவை அவ்விடத்தில் இருந்து விரட்டினார். திப்புசுல்தான் சிறீரங்கப்பட்டினத்திற்கு பின்வாங்கினார். காரன்வாலிசு படையினரும் போருக்குப் பின்னர் உணவு பற்றாக்குறையால் பெங்களுருக்குப் பின்வாங்கினார்.
# தேவம்பாடி வலசு அமணீசுவரர் கோயில்

**தேவம்பாடி வலசு அமணீசுவரர் கோயில்** தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும்.
# தேவம்பாடி வலசு அமணீசுவரர் கோயில்

## அமைவிடம்

இக்கோயில் கோயம்புத்தூர் மாவட்டத்தில் பொள்ளாச்சி வட்டத்தில் தேவம்பாடி வலசு என்னுமிடத்தில் அமைந்துள்ளது. முன்னர் இவ்வூர் தெய்வம்பாடி வலசு என்றழைக்கப்பட்டதாகக் கூறுகின்றனர்.
# தேவம்பாடி வலசு அமணீசுவரர் கோயில்

## இறைவன், இறைவி

இக்கோயிலின் மூலவராக அமணீசுவரர் உள்ளார். பார்வதி மற்றும் கங்கா இத்தலத்தின் இறைவியர் ஆவர். வேம்பு இக்கோயிலின் தல மரமாகும். கோயிலின் தல தீர்த்தமாக கங்கா உள்ளது. மகாசிவராத்திரி உள்ளிட்ட பல விழாக்கள் நடைபெறுகின்றன.
# தேவம்பாடி வலசு அமணீசுவரர் கோயில்

## அமைப்பு

புல்வெளிக்கு நடுவில் சிறிய அளவில் இக்கோயில் உள்ளது. கருவறை சுற்றுச்சுவரில் சிலைகள் எதுவுமில்லை. கொடி மரம், பலி பீடம் எவையும் காணப்படவில்லை. மூலவர் எதிரில் நந்தி ருத்ராத்ரட்சத்துடன் காணப்படுகிறது. நவக்கிரகங்கள் உள்ளன. சண்டிகேசுவரர் சிவனுடன் உள்ளார். இத்தல விநாயகர் வேம்பு விநாயகர் என்றழைக்கப்படுகிறார்.
# காரமடை நஞ்சுண்டேசுவரர் கோயில்

**தேவம்பாடி வலசு அமணீசுவரர் கோயில்** தமிழ்நாட்டில் கோயம்புத்தூர் மாவட்டத்தில் மேட்டுப்பாளையம் வட்டத்தில் உள்ள சிவன் கோயிலாகும்.
# காரமடை நஞ்சுண்டேசுவரர் கோயில்

## அமைவிடம்

இக்கோயில் கோயம்புத்தூர் மாவட்டத்தில் காரமடை என்னுமிடத்தில் அமைந்துள்ளது. முன்னர் இவ்வூர் தெய்வம்பாடி வலசு என்றழைக்கப்பட்டதாகக் கூறுகின்றனர்.
# காரமடை நஞ்சுண்டேசுவரர் கோயில்

## இறைவன், இறைவி

இக்கோயிலின் மூலவராக நஞ்சுண்டேசுவரர் உள்ளார். இறைவி லோக நாயகி ஆவார். வில்வம் இக்கோயிலின் தல மரமாகும். கோயிலின் தல தீர்த்தமாக தெப்பம் உள்ளது. மகாசிவராத்திரி உள்ளிட்ட பல விழாக்கள் நடைபெறுகின்றன.
# காரமடை நஞ்சுண்டேசுவரர் கோயில்

## அமைப்பு

மூலவர் திருமேனி பட்டையாக, செந்நிறத்தில் காணப்படுகிறது. சன்னதிக்குள் மற்றொரு ஆவுடையார் போன்ற அமைப்பில் தரையில் காணப்படுகிறது. இவ்வகையில் இரண்டு ஆவுடையாருடன் காணப்படுவது சிறப்பாகக் கருதப்படுகிறது.
சிவன் சன்னதியையொட்டி கோஷ்டத்தில் எட்டு யானைகள் விமானத்தைத் தாங்கியபடி காணப்படுகின்றன. ஒரு யானை சிற்பத்திற்குக் கீழ் பிரம்மாவும், மற்றொரு யானை சிற்பத்திற்குக் கீழ் லட்சுமி நாராயணரும் உள்ளனர். விநாயகர், ஆறுமுகவேலர், சண்டிகேசுவரர் ஆகியோருக்கு தனியாக சன்னதிகள் உள்ளன. தல விநாயகர் செண்பக விநாயகர் ஆவார். மூலவர் கோஷ்டத்தின் அருகே பாதாள விநாயகர் உள்ளார். கோஷ்டத்தில் பிரதோஷ மூர்த்தி, சிவ துர்க்கை ஆகியோர் உள்ளனர்.
# கொழுமம் தாண்டேசுவரர் கோயில்

**கொழுமம் தாண்டேசுவரர் கோயில்** தமிழ்நாட்டில் கோயம்புத்தூர் மாவட்டத்தில் மேட்டுப்பாளையம் வட்டத்தில் உள்ள சிவன் கோயிலாகும்.
# கொழுமம் தாண்டேசுவரர் கோயில்

## அமைவிடம்

இக்கோயில் கோயம்புத்தூர் மாவட்டத்தில் கொழுமம் என்னுமிடத்தில், அமராவதி ஆற்றின் தென்கரையில், அமைந்துள்ளது. இவ்வூர் முன்னர் சங்கர ராமநல்லூர் என்றழைக்கப்பட்டது. குமண மன்னர் ஆட்சி செய்ததால் குமணன் நகர் எனவும், வணிகக்குழுக்கள் அதிகம் குழுமியிருந்த இடமாகக் காணப்பட்டதால் குழுமூர் எனவும் இவ்வூர் அழைக்கப்பட்டது.அது பின்னர் கொழுமம் என்றானதாகக் கூறுவர்.
# கொழுமம் தாண்டேசுவரர் கோயில்

## இறைவன், இறைவி

இக்கோயிலின் மூலவராக தாண்டேசுவரர் உள்ளார். இவர் சோழீசுவரர் என்றும் அழைக்கப்படுகிறார். இறைவி பெரிய நாயகி ஆவார். வில்வம் இக்கோயிலின் தல மரமாகும். கோயிலின் தல தீர்த்தமாக அமராவதி உள்ளது. திருவாதிரை, ஆருத்ரா தரிசனம், ஆனி உத்திரம், மகாசிவராத்திரி பௌர்ணமி உள்ளிட்ட பல விழாக்கள் நடைபெறுகின்றன.
# கொழுமம் தாண்டேசுவரர் கோயில்

## அமைப்பு

சிதம்பரத்தில் உள்ளது போல நடராசர் ஆனந்தத் தாண்டவத்தில் இடது காலை தூக்கிய நிலையில் உள்ளார். அவர் சுமார் ஐந்தரை அடி உயரத்தில் காணப்படுகிறார். இந்த அமைப்பின் காரணமாக இத்தலம் தென் சிதம்பரம் என்றழைக்கப்படுகிறது. மூலவருக்கு இடது புறம் தனி சன்னதியில் இறைவி உள்ளார். அவருக்கு முன் ஜேஷ்டாதேவி, திருச்சுற்றில் சுந்தர விநாயகர், பால முருகன், அய்யப்பன், மகாவிஷ்ணு, பைரவர், துர்க்கை, நவக்கிரகங்கள், மேற்கு நோக்கிய நிலையில் சனீசுவரன், சந்திரன், ஞானசம்பந்தர், நாவுக்கரசர், சுந்தரர், மாணிக்கவாசகர் ஆகியோர் உள்ளனர். கல் மண்டபம் போன்று காணப்படுகின்ற கருவறையின் பின்புறம் அக்னீசுவரர் சன்னதி உள்ளது.
# பியாசு ஆற்றுப் போர்

**பியாசு ஆற்றுப் போர்** *(Battle of Beas River)* என்பது செங்கிசுகானின் இரண்டாவது மகன் சகாட்டை கானேட்டு படைக்கும் அடிமை வம்சமான மம்லுக் வம்சப் படையினருக்கும் 1285 இல் நடைபெற்ற சண்டையாகும். கியாசுதின் பால்பான் தன்னுடைய மெய்க்காப்பாளர் படையைக் கொண்டு, பியாசு ஆற்றுக்கு குறுக்கே வலிமை மிகுந்த ஒரு எதிர்ப்புப் படையை நிறுத்தியிருந்தார். வலுவான இப்படை முல்தான் மற்றும் லாகூரில் தொடக்க தாக்குதல் நிகழ்த்திட திட்டமிட்டது. எனினும் இவரது மகன் முகமதுகான் போரில் கொல்லப்பட்டான்
# சந்தவார் போர்

**சந்தவார் போர்** *(Battle of Chandwar)* 1193 அல்லது 1194 ஆம் ஆண்டில் முகமது கோரிக்கும் காகர்வால் வம்சத்தைச் சேர்ந்தவனும் கன்னோசியன் அரசனுமான செயச்சந்திரனுக்கும் இடையில் நடைபெற்ற போராகும். இப்போர் ஆக்ராவிற்கு அருகிலுள்ள யமுனை ஆற்றின் கரையில் அமைந்துள்ள சந்தவார் என்னுமிடத்தில் நடைபெற்றது. செயச்சந்திரனை தோற்கடித்த முகமது கோரி வட இந்தியா முழுவதையும் தன்னுடைய கட்டுப்பாட்டிற்குள் கொண்டுவந்தார்  
கன்னோசி அரசன் செயச்சந்திரன் படை வெற்றியை நெருங்கிக் கொண்டிருந்த சம்னயத்தில் அவன் கண்ணில் ஒரு அம்பு தைத்தது. யானையில் இருந்து தவறிவிழுந்த அவன் கொல்லப்பட்டான். தங்கள் தலைவர் இறந்து விட்டதை அறிந்த இந்துப் படையினர் மனமுடைந்து பெரும் உயிரிழப்புகளை தவிர்க்கும் நோக்கத்தில் பின்வாங்கியதாக போர்க்கள செய்திகள் தெரிவிக்கின்றன.  
முகமது கோரி அடுத்ததாக தலைநகரம் கன்னோசியின் மீது படையெடுப்பார் என கன்னோசிப் படைகள் எதிர்பார்த்தனர். ஆனால் கோரி இராணுவ பலமற்ற புனித நகரமான வாரணாசியிம் மீது படையெடுத்தார். அங்கிருந்த இந்துமதக் கோயில்கள் ஆயிரத்தை மசூதிகளாக மாற்றினார். யானைகள் உள்ளிட்ட மகத்தான செல்வங்கள் கொள்ளையடிக்கப்பட்டன, இசுலாமிய இராணுவம் ஆசின் கோட்டையை கைப்பற்றி ஆட்சியமைத்தது. ஆனால் ராசபுத்திரர்கள் 1197 ஆம் ஆண்டு வரை செயச்சந்திரனின் மகன் அரிச்சந்திரனைத் தலைவராகக் கொண்டு தங்கள் எதிர்ப்பைத் தொடர்ந்தனர். இல்டுமிசு பதவியேற்கும் வரை கன்னோசி தன்னாட்சி புரிந்தது
# ஃபரூக்காபாத் போர்

**ஃபரூக்காபாத் போர்** *(Battle of Farrukhabad)* பிரித்தானிய கிழக்கிந்திய நிறுவனத்தின் படையினருக்கும் மராட்டியப் பேரரசு மன்னர் யசுவந்தராவ் ஒல்கருக்கும் இடையில் இரண்டாம் ஆங்கிலேய மராத்தியப் போர் காலத்தில் 1804 ஆம் ஆண்டு நவம்பர் 14 இல் நடைபெற்ற ஒரு போராகும்.
# ஃபரூக்காபாத் போர்

## போர்க்களம்

தற்பொழுது இந்தியாவின் உத்தரப்பிரதேசத்திலுள்ள ஃபரூக்காபாத் நகரில் இப்போர் நடைபெற்றது. செனரல் கெரார்டு லேக் பிர்த்தானியப் படைக்கு தலைமை வகித்தார். 24 மணி நேரத்தில் 97 கிலோமீட்டர் தொலைவைக் கடந்து வந்து இவரது படை மகாராசா ஒல்கர் படைக்கு வியப்பை உண்டாக்கியது. மராட்டியர்களின் படை உறங்கிக் கொண்டிருந்த போதே லேக் தாக்குதலை தொடங்கிவிட்டார். ஒல்கர் தப்பியோடிய போதும் வழியில் பிடிபட்டார்
# ஃபரூக்காபாத் போர்

## புவியியல்

வட இந்தியாவில் உள்ள உத்தரப்பிரதேச மாநிலத்திலுள்ள பரூக்காபாத் மாவட்டத்திலுள்ள மூன்று வட்டங்களில் ஒன்றாக பரூக்காபாத் நகரம் உள்ளது.
# சின்னச் சம்பா (நெல்)

**சின்னச் சம்பா** அல்லது **சட சம்பா** (*Chinna samba / Sada samba*) எனப்படும் இவ்வகை நெல், ஒரு பாரம்பரிய நெல் இரகமாகும். தமிழகத்தின் நாகை மாவட்டத்திலுள்ள “கீவலுார்” வட்டாரங்களில் அதிகளவில் பயிரிடப்படுவதாக கருதப்படும் இது, வெள்ளப்பெருக்கு, மற்றும் நீர்த்தேக்கம் உள்ள சூழலையும் தாங்கும் ஆற்றலை கொண்ட நெற்பயிர் ஆகும். 30 நாட்கள் நாற்றங்கால் கால அளவு உட்பட, 140 நாளிலிருந்து, 145 நாட்களுக்குள் அறுவடைக்கு வரக்கூடிய இந்த நெல் இரகமாக உள்ளது. இந்த நெற்பயிர் பூக்கும் தருணத்திலும், மற்றும் பால் பிடிக்கும் பருவத்திலும் இளம் பச்சை நிறத்தில் காணப்படும் இதன் நெல்மணிகள் முதிர்வடையும் நிலையில் வெளிறிய மஞ்சள் நிறத்தில் உள்ளது.
# சின்னச் சம்பா (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# குதிரைவால் சம்பா (நெல்)

**குதிரைவால் சம்பா** (*Kudhiraival Samba*) எனப்படும் இந்த நெல் வகை, ஒரு பாரம்பரிய நெல் இரகமாகும். தமிழகத்தின் திருச்சி மாவட்டத்திலுள்ள செக்கணம் ஊராட்சிக்கு உட்பட்ட ‘கம்பளத்துப்பட்டி’ வட்டாரங்களில் அதிகளவில் பயிரிடப்படுவதாக கருதப்படும் இது, ஒரு ஏக்கருக்கு சுமார் 1. 3 டன்கள் மகசூல் கொடுக்கக்கூடியதாக உள்ளது.
# குதிரைவால் சம்பா (நெல்)

## பருவகாலம்

சுமார் 140 - 150 நாட்கள் மொத்தப் பயிர்க்கால அளவுடைய இதன் நெற்பயிர்கள், மத்தியகால மற்றும், நீண்டகால நெற்பயிர்கள் சாகுபடி செய்யக்கூடிய ஆகத்து மாதம் தொடங்கும் சம்பாப் பருவம் ஏற்றதாக கூறப்படுகிறது. மேலும் இப்பருவத்தில், தமிழகத்தின் அனைத்து மாவட்டங்களிலும் சாகுபடி செய்யப்படுவதாக அறியப்படுகிறது.  
- குதிரைவால் சம்பா நெற்பயிர்கள், பூச்சிகள் மற்றும் நோய்களை எதிர்க்கும் திறன் கொண்டதோடு, இதன் பயிர்த்தண்டுகள் சாயும் தன்மையற்று உள்ளது.
# குதிரைவால் சம்பா (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# பென்ரோசு முக்கோணம்

**பென்ரோசு முக்கோணம்** (Penrose triangle) என்பது ஒரு இயலாப் பொருள் ஆகும். இதை **பென்ரோசு முச்சட்டம்** அல்லது **இயலா முச்சட்டம்** (impossible tribar) எனவும் அழைப்பர். இது முதன் முதலாக சுவீடிய ஓவியரான ஆசுக்கார் ரெயூட்டெர்சுவார்டு என்பவரால் 1934 இல் உருவாக்கப்பட்டது. 1960களில் உளநோய் மருத்துவர் லயனல் பென்ரோசு என்பவரும், அவரது மகன் ரோசர் பென்ரோசு என்பவரும் வேறாக இதைக் கண்டறிந்து, "இதன் தூய வடிவத்தில் இயலாத ஒன்று" என இதைப் பலரும் அறியச் செய்தனர். இவ்வடிவம் ஓவியர் எம். சி. எசுச்சர் (M.C.Escher) என்பவரது ஆக்கங்களில் சிறப்பாகக் காணப்படுகின்றது.
# பென்ரோசு முக்கோணம்

## இயலாப் பொருள்

முச்சட்டம், சதுர வெட்டு முகம் கொண்ட மூன்று நேரான வளைகளால் ஆனதாகவும், வளைகள் ஒவ்வொன்றும் தாம் உருவாக்கும் முக்கோணத்தின் உச்சியில் தனது இணைச் சட்டத்தை செங்குத்தாகச் சந்திப்பது போலவும் தோற்றம் தருகின்றது. வளைகளை சதுரக்குற்றி, செவ்வகக்குற்றி வடிவங்களில் துண்டு துண்டாக்கியும் பென்ரோசு முக்கோணத் தோற்றத்தை உருவாக்கலாம்.  
பொதுவான இயூக்கிளிடிய வெளியில் மேற்படி இயல்புகளோடுகூடிய முப்பரிமாணப் பொருளை உருவாக்க முடியாது. இவ்வாறான பொருட்கள் சில இயூக்கிளிடிய 3-பன்மடிவெளிகளில் இருக்க முடியும். குறித்த சில கோணங்களில் இருந்து பார்க்கும்போது இருபரிமாணப் படங்களில் காணப்படுவது போன்ற தோற்றத்தைப் பெறக்கூடிய வகையிலான முப்பரிமாணத் திண்மப் பொருட்களும் உள்ளன. ஆசுத்திரேலியாவின் பேர்த் நகரில் உள்ள சிற்பம் இதற்கு எடுத்துக்காட்டு. "பென்ரோசு முக்கோணம்" என்னும் சொல் இருபரிமாணப் படத்தையோ அல்லது இயலாப் பொருளையோ குறிக்கலாம்.  
1961 இல் வரையப்பட்ட எம். சி. எசுச்சரின் *அருவி* *(Waterfall)* என்னும் ஓவியம், மடிந்துமடிந்து நீட்டப்பட்ட இரண்டு பென்ரோசு முக்கோணப் பக்கங்களின் வழி செல்லும் நீர்வழி ஒன்றைக் காட்டுகிறது. இது தொடங்கிய இடத்திலிருந்து இரண்டு மாடிகள் மேலுள்ள தளத்தில் முடிந்து மீண்டும் அருவியாகத் தொடங்கிய இடத்தில் விழுகிறது.  
பென்ரோசு முக்கோணம் ஒரு இயலாப் பொருளாக இங்கு குறிக்கப்பட்டாலும், வேறும் பல இயலாப் பொருட்கள் உள்ளன. "பிசாசுக் கவரி", "ஆடும் யானை", "இயலா வளைவு" போன்றவை வேறு இயலாப் பொருட்களுள் அடங்கும்.
# பென்ரோசு முக்கோணம்

## பிற பென்ரோசுப் பல்கோணிகள்

பென்ரோசு முக்கோணத்தை ஒத்திருக்குமாறு ஒழுங்கான பல்கோணிகளைக் கொண்டு பென்ரோசுப் பல்கோணிகளை உருவாக்கமுடியும். ஆனாலும் பார்ப்பதற்கு முன்னதைப்போல் தெளிவான தாக்கத்தைக் கொடா. பல்கோணியின் பக்கங்களின் எண்ணிக்கை கூடும்போது பல்கோணி சுற்றப்பட்டது அல்லது முறுக்கப்பட்டதுபோல் காணப்படும்.
# பென்ரோசுப் படிகள்

**பென்ரோசுப் படிகள்** (Penrose stairs) அல்லது **இயலாப் படிக்கட்டு** (Penrose steps) என்பது, லயனல் பென்ரோசு, அவரது மகன் ரோசர் பென்ரோசு ஆகியோரால் உருவாக்கப்பட்ட ஒரு இயலாப் பொருள். இது பென்ரோசு முக்கோணத்தின் ஒரு வேறுபாடு ஆகும். இது படிக்கட்டு ஒன்றின் இருபரிமாணப் படம். இதில் படிகள் ஒரு நாற்கோணத்தின் பக்கங்கள் வழியே அமைந்துள்ளன. படிகள் ஏறுவதுபோல் அல்லது இறங்குவதுபோல் காணப்பட்டாலும், படிகள் ஒரே சுற்றிலேயே சுற்றிச் சுற்றி வருகின்றன. அதாவது, இதில் ஒருவர் தொடர்ந்து ஏறிக்கொண்டே இருந்தாலும், இருக்கும் இடத்தில் இருந்து மேல் நோக்கிச் செல்லமாட்டார். இது முப்பரிமாணத்தில் இயலக்கூடியது அல்ல.  
1958 இல் ரோசர் பென்ரோசு *பிரித்தானிய உளவியல் ஆய்விதழில்* வெளியிட்ட பென்ரோசு முக்கோணத்தை அடிப்படையாகக் கொண்ட "முடியாப் படிக்கட்டு", முதன்முதலாக 1959 இல் பென்ரோசுகள் எழுதிய கட்டுரை ஒன்றில் வெளிவந்தது. எசுச்சர் இந்த எண்ணக்கருவை மேலும் மேம்படுத்தி 1961 இல் வெளியான "அருவி" என்னும் தனது ஓவியத்தில் பயன்படுத்தினார்.  
"அமைப்பின் ஒவ்வொரு பகுதியும் படிக்கட்டொன்றின் *பறப்பு* என ஏற்றுக்கொள்ளலாம். ஆனால், அவை இணைக்கப்பட்டிருக்கும் விதத்தால் முழுப் படமும் ஒவ்வாநிலை கொண்டதாகிறது. படிகள் மணிக்கூட்டுத் திசையில் முடிவில்லாமல் இறங்குவதாகத் தோற்றுகின்றது.
# ராஜசாகி கோட்டம்

**ராஜசாகி கோட்டம்** (Rajshahi Division) தெற்காசியாவின் வங்காளதேச நாட்டில் அமைந்த எட்டு கோட்டங்களில் ஒன்றாகும். வங்காளதேசத்தில் வடமேற்கில் அமைந்த ராஜசாகி கோட்டம் 18,174.4 சதுர கிலோ மீட்டர் பரப்பளவுடன், 18,484,858 மக்கள் தொகையும் கொண்டது.ராஜசாகி கோட்டம் எட்டு மாவட்டங்களும், எழுபது துணை மாவட்டங்களும், 1092 கிராம ஒன்றியக் குழுக்களும் கொண்டது.  
இக்கோட்டத் தலைமையிட நகரமான **ராஜசாகி**, தேசியத் தலைநகரான டாக்காவிலிருந்து சாலை வழியாக ஐந்து முதல் ஆறு மணி நேர பயணத் தொலைவில் உள்ளது.  
2010-ஆம் ஆண்டு வரி இக்கோட்டம் பதினாறு மாவட்டங்களைக் கொண்டிருந்தது.பின்னார் இக்கோட்டத்தின் வடக்கில் உள்ள எட்டு மாவட்டங்களைக் கொண்டு ரங்க்பூர் கோட்டம் துவக்கப்பட்டது.
# ராஜசாகி கோட்டம்

## கோட்ட எல்லைகள்

ராஜசாகி கோட்டத்தின் வடக்கில் ரங்க்பூர் கோட்டமும், கிழக்கில் டாக்கா கோட்டமும், தெற்கில் குல்னா கோட்டமும், மேற்கில் இந்தியாவின் மேற்கு வங்காள மாநிலமும் எல்லைகளாக் கொண்டுள்ளது.
# ராஜசாகி கோட்டம்

## இக்கோட்டத்தின் மாவட்டங்கள்

ராஜசாகி கோட்டத்தில் ராஜசாகி மாவட்டம், சிராஜ்கஞ்ச் மாவட்டம், பப்னா மாவட்டம், நத்தோர் மாவட்டம், நவகோன் மாவட்டம், சபாய் நவாப்கஞ்ச் மாவட்டம், போக்ரா மாவட்டம், மற்றும் ஜெய்பூர்ஹட் மாவட்டம் என எட்டு மாவட்டங்களைக் கொண்டுள்ளது.
இக்கோட்டம் ஒரு மாநகராட்சியும், ஐம்பத்தி ஒன்பது நகராட்சி மன்றங்களும், எழுபது துணை மாவட்டங்களும், 564 கிராம ஒன்றியக் குழுக்களும், 14,075 கிராமங்களையும் கொண்டுள்ளது. மேலும் இக்கோட்ட்டம் எழுபத்தி இரண்டு வங்கதேச நாடாளுமன்றத் தொகுதிகளைக் கொண்டது.
இக்கோட்டத்தின் பெரிய மாவட்டமாக 3435.65 சதுர கிலோ மீட்டர் பரப்பளவு கொண்ட நவ்கோன் மாவட்டமும், சிறிய மாவட்டமாக 1012.41 சதுர கிலோ மீட்டர் பரப்பளவு கொண்ட ஜெய்பூர்ஹட் மாவ்ட்டமும் உள்ளது.
# ராஜசாகி கோட்டம்

## மக்கள் தொகையியல்

18,153.08 சதுர கிலோ மீட்டர் பரப்பு கொண்ட இக்கோட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை ஆக 1,84,84,858 உள்ளது. அதில் ஆண்கள் 92,56,910 ஆகவும், பெண்கள் 92,27,948 ஆகவும் உள்ளனர். வங்காளதேசத்தின் மக்கள் தொகையில் இக்கோட்டம் 11.55% கொண்டுள்ளது. ஆண்டு மக்கள் தொகை வளர்ச்சி விகிதம் 1.21%. ஆக உள்ளது. பாலின விகிதம் 100 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1,018 நபர்கள் வீதம் வாழ்கின்றனர். மாவட்ட சராசரி எழுத்தறிவு 48.00% ஆக உள்ளது.இக்கோட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# ராஜசாகி கோட்டம்

## பொருளாதாரம்

இக்கோட்டம் வேளாண்மைப் பொருளாதாரத்தைச் சார்ந்து உள்ளது. இக்கோட்டத்தில் பத்மா ஆறு போன்ற பல ஆறுகள் பாய்வதால் நீர் வளமும், மண் வளமும் கொண்டுள்ளது. எனவே இங்கு நெல், கோதுமை, கரும்பு, பருத்தி, சணல், வாழை, எண்ணெய் வித்துக்கள், மிளகாய், நவதானியங்கள், சோளம், உருளைக்கிழங்கு முதலியன பயிரிடப்படுகிறது. இராஜசாகி கோட்டம் பல வகையான மாம்பழங்களை விளைவிக்கிறது.  
உலகப் புகழ் பெற்ற பட்டுத் துணிகள் உற்பத்தி நிலையங்களைக் கொண்டுள்ளதால் இராஜசாகி நகரத்தை பட்டு நகரம் என்று அழைப்பர்.
# ராஜசாகி கோட்டம்

## போக்குவரத்து

ராஜசாகி கோட்டத்தில் ஷா மக்தும் வானூர்தி நிலையம் மற்றும் சையத்பூர் உள்நாட்டு வானூர்தி நிலையங்கள் நாட்டின் முக்கிய நகரங்களுடன் வான் வழியாக இணைக்கப்பட்டுள்ளது.
ஆறுகளின் நீர் வழித் தடங்கள் மூலம் பயணிகள் மற்றும் சரக்கு போக்குவரத்திற்கு இயந்திரப் படகுகள் மற்றும் பாய்மரப் படகுகள் பயன்படுத்தப்படுகிறது.
# ராஜசாகி கோட்டம்

## கல்வி

வங்காளதேசத்தின் பிற கோட்டங்களைப் போன்று, இக்கோட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட கலை மற்றும் அறிவியல் கல்லூரிகளும், பல்கலைக்கழகங்களும், சட்டம் மற்றும் மருத்துவம் மற்றும் தொழில்நுட்ப பொறியியல் கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# ராஜசாகி கோட்டம்

## கல்வி

### கல்வி நிலையங்கள்

1953-இல் துவக்கப்பட்ட ராஜசாகி பல்கலைக்கழகம், வங்காளதேசத்தின் இரண்டாவது பெரிய பல்கலைக்கழகம் ஆகும். இப்பல்கலைகழகத்தில் ஆறு நிறுவனங்களும், ஐம்பது வகையான படிப்புகளைக் கொண்டது. இக்கோட்டத்தின் பிற கல்வி நிலையங்கள்: ராஜசாகி தொழில்நுட்பம் மற்றும் பொறியியல் பல்கலைக்கழகம், இராஜசாகி மருத்துவக் கல்லூரி, போக்ரா சாகீத் ஜியாவுர் ரஹ்மான் மருத்துவக் கல்லூரி, ஜெய்பூர்ஹட் மகளிர் இராணுவப் பயிற்சி கல்லூரி, ராஜசாகி கல்லூரி, ராஜசாகி அரசு புதுக் கல்லூரி, ராஜசாகி இராணுவப் பயிற்சிக் கல்லூரி, போக்ரா அரசு அஜீஸுல் ஹக் கல்லூரி, போக்ரா மாவட்டப் பள்ளி, பப்னா அரசு எட்வர்டு கல்லூரி; பப்னா அறிவியல் மற்றும் தொழில்நுட்ப பல்கலைக்கழகம், பப்னா மருத்துவக் கல்லூரி, ஜெய்பூர்ஹட் அரசு மருத்துவக் கல்லூரி, சாகீத் எம். மன்சூர் அலி மருத்துவக் கல்லூரி, சிராஜ்கஞ்ச்.
# ராஜசாகி கோட்டம்

## இதனையும் காண்க

- வங்காளதேச கோட்டங்கள்
- வங்காளதேச மாவட்டங்கள்
# பெர்னார்டு இலியோத்

**பெர்னார்டு பெர்டினாண்டு இலியோத் (Bernard Ferdinand Lyot)** (27 பிப்ரவரி 1897, பாரிசு - 2 ஏப்பிரல் 1952, கெய்ரோ) ஒரு பிரெஞ்சு வானியலாளர் ஆவார்.
# பெர்னார்டு இலியோத்

## வாழ்க்கை

இவரது வானியல் ஆர்வம் 1914 இல் தொடங்கியது. விரைவிலேயே ஒரு நான்கு அங்குலத் தொலைநோக்கியை வாங்கி அதை ஆரு அங்குலத் தொலைநோக்கி ஆக்கினார். இவர் 1918 இல் பட்டம் பெற்றது முதல் 1929 வரை ஏக்கோல் பல்தொழில்நுட்பக் கல்லூரியில் செய்முறை விளக்குநராக பணிபுரிந்தார். இவர் அப்போது பாரிசு பல்கலைக்கழகத்தில் பொறியியல், இயற்பியல், வேதியியல் ஆகிய புலங்களில் கல்வியும் கற்றார் .  
இவர் 1920 முதல் தன் இறப்பு வரை மியூடன் வான்காணகத்தில் பனிபுரிந்தார். அங்கு 1930 இல் *வான்காணக இணைவானியலார்* ஆனார். பின்னர் இவர் முனைவாக்க, ஒற்றைநிற ஒளியில் வல்லுனராகப் பெயர்பெற்றார். 1930 கள் முழுவதும் இவர் சூரிய ஒளிமுகட்டளவியைச் செம்மைப்படுத்துவதில் தன் கடும் உழைப்பைச் செலுத்தினார். இது ஒளிமரைப்புக்காக காத்திராமல் சூரிய ஒளிமுகட்டை நோக்க உதவும் கருவி ஆகும். இவர் 1938 இல் சூரிய ஒளிமுகட்டின் இயக்கத்தை நிகழ்படம் வழியாக பன்னாட்டு வானியல் ஒன்றியத்தில் காட்டினார். இவர் 1939 இல் பிரெஞ்சு அறிவியல் கல்விக்கழகத்துக்குத் தேர்ந்தெடுக்கப்பட்டார். இவர் 1943இல் மியூடன் வான்காணக முதன்மை வானியலார் ஆனார். மேலும் 1947 இல் புரூசு பதக்கத்தையும் பெற்றார்.  
இவர் 1945 முதல் 1947 வரை பிரெஞ்சு வானியல் கழகத்தின் தலைவராக விளங்கினார்.  
சூடான் ஒளிமறைப்புத் தேட்டத்தில் இருந்து திரும்பும்போது மாரடைப்பால் 1952 ஏப்பிரல் 2 இல் தன் 55 ஆம் அகவையில் இறந்தார்.
# பெர்னார்டு இலியோத்

## நோக்கீடுகளும் சாதனைகளும்

- எரிமலைத் தூசு போல நிலா மண் அமைகிறது.
- செவ்வாய் கோளில் மணற்புயல்கள்.
- தன் சூரிய ஒளிமுகட்டளவியை மேம்படுத்தல்.
- சூரிய ஒளிமுகட்டையும் சூரிய ஒளிக்கண்ணிகளையும் நிகழ்படம் பிடித்தல்.
- சூரிய ஒளிமுகட்டில் கதிர்நிரல் கோடுகளைக் கண்டுபிடித்தல்.
# பெர்னார்டு இலியோத்

## புதுமைபுனைவுகள்

- சூரிய ஒளிமுகட்டளவி (Coronagraph)* இலியோத் வடிப்பான்
- இலியோத் நிறுத்தம்
- இலியோத் ஒளிமுனைவுநீக்கி (Lyot depolarizer)
# பெர்னார்டு இலியோத்

## விருதுகளும் தகைமைகளும்

**விருதுகள்**  
- இலாலண்டே பரிசு, பிரெஞ்சு அறிவியல் கல்விக்கழகம்
- ஜான்சன் பதக்கம், பிரெஞ்சு அறிவியல் கல்விக்கழகம் (1930)
- அரசு வானியல் கழகப் பொற்பதக்கம் (1939)
- ஓவார்டு என்.போட்சு பதக்கம் (1942)
- என்றி டிரேப்பர் பதக்கம், அமெரிக்கத் தேசிய அறிவியல் கல்விக்கழகம் (1951)  
**இவர் பெயர் இடப்பட்டவை**  
- இலியோத் (நிலாக் குழுப்பள்ளம்).
- இலியோத் (செவ்வாய்க் குழிப்பள்ளம்).
- குறுங்கோள் 2452 இலியோத்.
# மைமன்சிங் கோட்டம்

**மைமன்சிங் கோட்டம்** (Mymensingh Division) தெற்காசியாவின் வங்காளதேச நாட்டின் எட்டு கோட்டங்களில் ஒன்றாகும். இக்கோட்டத்தின் நிர்வாகத் தலைமையிடமான **மைமன்சிங்** நகரம், மைமன்சிங் மாவட்டத்தின் நிர்வாகத் தலைமையிடமும் ஆகும்.
2011-ஆம் ஆண்டின் மக்கள் தொகை கணக்கின் படி, மைமன்சிங் கோட்டம் 10,584.06 சதுர கிலோ மீட்டர் பரப்பளவுடன், 1,13,70,000 மக்கள் தொகையும் கொண்டது. இக்கோட்டம் வங்காளதேசத்தின் வடகிழக்கில் அமைந்துள்ளது.  
டாக்கா கோட்டத்தின் வடக்கில் உள்ள நான்கு மாவட்டங்களைக் கொண்டு செப்டம்பர் 2015-ஆம் ஆண்டில் மைமன்சிங் கோட்டம், வங்காளதேசத்தின் எட்டாவது கோட்டமாக துவக்கப்பட்டது.
# மைமன்சிங் கோட்டம்

## கோட்ட எல்லைகள்

மைமன்சிங் கோட்டத்தின் வடக்கில் இந்தியாவின் மேகாலயா மாநிலமும், வடகிழக்கிலும், கிழக்கிலும் சில்ஹெட் கோட்டமும், தென்கிழக்கில் கொமில்லா கோட்டமும், தெற்கிலும், தென்மேற்கிலும் டாக்கா கோட்டமும், மேற்கில் ரங்க்பூர் கோட்டமும் மற்றும் வடமேற்கில் ராஜசாகி கோட்டமும் எல்லைகளாக உள்ளது.
# மைமன்சிங் கோட்டம்

## கோட்ட நிர்வாகம்

மைமன்சிங் கோட்டத்தின் நிர்வாக வசதிக்காக மைமன்சிங் மாவட்டம், செர்பூர் மாவட்டம், நேத்ரோகோனா மாவட்டம் மற்றும் ஜமால்பூர் மாவட்டம் என நான்கு மாவட்டங்களாகப் பிரிக்கப்பட்டுள்ளது.
# மைமன்சிங் கோட்டம்

## பொருளாதாரம்

மைமன்சிங் கோட்டம் பல ஆறுகளும், ஏரிகளும், காடுகளும் கொண்டது. பிரம்மபுத்திரா ஆறு, சதியா ஆறு, பகாரியா ஆறு, நாகேஷ்வரா ஆறு, நிதாய் ஆறு, கன்சா ஆறு போன்ற ஆறுகள் பல இக்கோட்டத்தில் பாய்கிறது. இக்கோட்டத்தின் பொருளாதாரம் வேளாண்மையைச் சார்ந்து உள்ளது.
இக்கோட்டத்தில் பல ஆறுகள் பாய்வதால் நீர் வளமும், மண் வளமும் கொண்டுள்ளது. எனவே இங்கு நெல், கோதுமை, கரும்பு, பருத்தி, வாழை, எண்ணெய் வித்துக்கள், நவதானியங்கள், சோளம், உருளைக்கிழங்கு முதலியன பயிரிடப்படுகிறது.
# மைமன்சிங் கோட்டம்

## மக்கள் தொகையியல்

2011-ஆம் ஆண்டின் மக்கள் தொகை கணக்கின் படி, மைமன்சிங் கோட்டம் 10,584.06 சதுர கிலோ மீட்டர் பரப்பளவுடன், 1,13,70,000 மக்கள் தொகையும் கொண்டது. எழுத்தறிவு 39.10% ஆக உள்ளது.
இக்கோட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியுடன், மலைவாழ் பழங்குடி இன மொழிகளையும் பேசுபவர்களாகவும் உள்ளனர்.
# மைமன்சிங் கோட்டம்

## போக்குவரத்து

ஆறுகளின் நீர் வழித் தடங்கள் மூலம் பயணிகள் மற்றும் சரக்கு போக்குவரத்திற்கு இயந்திரப் படகுகள் மற்றும் பாய்மரப் படகுகள் பயன்படுத்தப்படுகிறது.
# மைமன்சிங் கோட்டம்

## கல்வி

வங்காளதேசத்தின் பிற கோட்டங்களைப் போன்று, இக்கோட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட கலை மற்றும் அறிவியல் கல்லூரிகளும், பல்கலைக்கழகங்களும், சட்டம் மற்றும் மருத்துவம் மற்றும் தொழில்நுட்ப பொறியியல் கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# நெக்கெர் கனசதுரம்

**நெக்கெர் கனசதுரம்** (*Necker cube*) என்பது, சுவிசுப் படிகவியல் வல்லுனர் லூயிசு ஆல்பர்ட் நெக்கர் என்பவரால், சாய்செவ்வகமாக 1832 இல் முதன்முதலாக வெளியிடப்பட்ட ஒளியியல் தோற்றமயக்க வரைபடம் ஆகும்.
# நெக்கெர் கனசதுரம்

## தோற்ற மயக்கம்

நெக்கர் கனசதுரம் ஒரு தோற்ற மயக்கக் கோட்டுப் படம். இதன் தாக்கம் ஆர்வத்தைத் தூண்டக்கூடியது. ஏனெனில், படத்தின் ஒவ்வொரு பகுதியுமே மயக்கத்துக்கு உரியது, இருந்தும் முழுவதும் முரணின்றி அமையும் வகையில் படத்தின் ஒவ்வொரு பகுதியிலிருந்தும் பொருத்தமானதை மனிதரின் பார்வைத் தொகுதி எடுத்துக்கொள்ளும். மனிதப் பார்வைத் தொகுதியின் கணினி மாதிரிகளைச் சோதிப்பதற்கு, சில வேளைகளில் நெக்கெர் கனசதுரத்தைப் பயன்படுத்துவது உண்டு. மனிதரின் பார்வைத் தொகுதியைப் போலவே, இம்மாதிரிகளும் நெக்கர் கனசதுரத்தை முரண்பாடில்லாமல் புரிந்து கொள்கின்றனவா என்பதை அறியவே இச்சோதனை நிகழ்த்தப்படுகிறது.  
ஒரு கனசதுரத்தின் விளிம்புகள் முரண்பாடான முறையில் ஒன்றை ஒன்று வெட்டிச் செல்லுமானால், அது இயலாப் பொருளுக்கு, குறிப்பாக இயலாக் கனசதுரத்துக்கு, எடுத்துக்காட்டாக அமையும்.  
அருகில் உள்ள படத்தில், இடப்பக்கத்தில் உள்ள கனசதுரத்தைப் பார்க்கும் பெரும்பாலானோர் கீழ் இடப்புறம் உள்ள பக்கத்தையே முன்னுக்கு உள்ள முகமாக எடுத்துக்கொள்வர். மனிதர் பொருட்களை, அடிப்பக்கம் தெரியும்படி கீழிருந்து மேல்நோக்கிப் பார்க்காமல், பெரும்பாலும் மேலிருந்து கீழ்நோக்கி மேற்பக்கம் தெரியும் வகையில் பார்ப்பதால், மனித மூளை கனசதுரத்தை மேலிருந்து பார்ப்பதுபோல் எடுத்துக்கொள்ள விரும்புகிறது எனலாம். இடமிருந்து வலமாகப் பார்ப்பது மூளையின் இயல்பான விருப்பமாகவும், அதனால், முதலில் பார்க்கும் இடப்பக்க முகத்தை முன்பக்கமாகப் புரிந்துகொள்கிறது என்ற இன்னொரு காரணமும் இருக்கக்கூடும்.  
பார்வையை வடிவத்தின் வெவ்வேறு பகுதிகளில் குவியப்படுத்துவதன் மூலம் கனசதுரத்தின் ஏதாவதொரு உறுதியான தோற்றத்தைப் பெறமுடியும்.
# பெர்ட்டில் இலிண்ட்பிளாடு

**பெர்ட்டில் இலிண்ட்பிளாடு** *(Bertil Lindblad)* (ஓரெபுரோ, 26 நவம்பர் 1895 - சால்ட்சுயோபாடன், சுட்டாக்கோல்ம் புறநகரில், 25 ஜூன் 1965) ஒரு சுவீடிய வானியலாளர் ஆவார்.  
ஓரெபுரோ ஓகுரே அல்மான்னா இலாரோவெர்க்கில் தொடக்கப் பள்ளிக் கல்வி முடித்ததும் இலிண்ட்பிளாடு உப்சாலா பல்கலைக்கழகத்தில் உயர்நிலைப் பள்ளிக் கல்வியை 1941 இல் முடித்தார். அங்கு 1917 இல் *filosofie magister* பட்டத்தையும் 1918 இல் *filosofie licentiat* பட்டத்தையும் பெற்றுள்ளார். இங்கேயே இவர் முனைவர் ஆய்வும் முடித்து பின்னர் 1920 இல் பல்கலைக்கழக புலமுதல்வர் ஆனார். இவர் 1927 இல் இருந்து சுவீடன் அரசு அறிவியல் கல்விக்கழகத்தின் பேராசிரியராகவும் வானியலாளராகவும் சுட்டாக்கோல்ம் வான்காணகத்தின் தலைவராகவும் இருந்தார். Iஅந்த வான்காணகத் தலைவராக, இவர் சுட்டாக்கோல்மில் பழைய கட்டிடத்தில் இருந்த வான்கானகத்தைச் சால்ட்சுயோபாடனில் இருந்த புதிய கட்டிடத்துக்கு மாற்றி, 1931 இல் அங்கே திறந்து வைத்தார்.  
இவர் பால்வெளிகளின் சுழற்சிக் கோட்பாட்டை ஆய்வு செய்தார். விண்மீன்களின் தோற்றநிலை இயக்கங்களைச் சீரியமுறையில் நோக்கி இவர் நமது பால்வழியின் சுழற்சியை ஆய்வு செய்தார். இவர் பால்வெளியின் சூரியன் அமைந்த வெளிப்பகுதியின் சுழல்வீதம் கண்டறிந்தார். இது பால்வெளி அகட்டில் இருந்து ஆரப் போக்கில் குறைவதைக் கண்டறிந்தார் . இது விரைவில் 1927 இல் ஜான் ஊர்த் அவர்களால் உறுதிபடுத்தப்பட்டது. சில சுழலும் விண்மீன்கள் அல்லது வளிம அகந்திரள் வட்டுகளில் அமையும் ஒத்திசைவுகள் இலிண்ட்பிளாடு ஒத்திசைவுகள் எனப் பெயர் இடப்பட்டுள்ளன.  
இவரது மகனான பெரோலோப் இலிண்டுபிளாடும் வானியலாளர் ஆனார்.
# பெர்ட்டில் இலிண்ட்பிளாடு

## தகைமைகள்

**விருதுகள்**  
- ஜான்சன் பதக்கம் , பிரெஞ்சு அறிவியல் கல்விக்கழகம் (1938)
- அரசு வானியல் கழகப் பொற்பதக்கம் (1948)
- புரூசு பதக்கம் (1954)  
**இவர் பெயர் இடப்பட்டவை**  
- இலிண்டுபிளாடு நிலாக் குழிப்பள்ளம்
- குறுங்கோள் 1448 இலிண்டுபிளாடியா
# காரைக்கால் நகராட்சி

**காரைக்கால் நகராட்சி**, புதுச்சேரி ஒன்றிய பிரதேசத்தில் இருக்கும் காரைக்கால் மாவட்டத்தில் உள்ள ஒரே நகராட்சி. 2011ஆம் ஆண்டு
மக்கள்தொகை கணக்கெடுப்பின் அடிப்படையில் காரைக்கால் மாவட்டத்தின் 49 விழுக்காடு மக்கள் நகரப்பகுதியில் வசிக்கிறார்கள். புதுச்சேரி அரசின் உள்ளாட்சித் துறையின் கீழ் நகராட்சியின் நிர்வாகம் செயல்படுகிறது. உள்ளாட்சித் துறையின் இயக்குநர் அவர்கள் நகராட்சி ஆணையரை வழிநடத்துகிறார்.
2011 தேசிய மக்கள் தொகை கணக்கெடுப்பின் கீழ் காரைக்கால் நகராட்சியின் மொத்த மக்கள் தொகை - 86838, ஆண்களின் மக்கள் தொகை - 42261, பெண்களின் மக்கள் தொகை - 44577.
# காரைக்கால் நகராட்சி

## வரலாறு

12-03-1880 முதல் பிரெஞ்சு அரசாங்கத்தின் பிரெஞ்சு பெருநகர தீர்ப்பாணை மூலம் 12 வார்டுகள் கொண்ட நகராட்சியாக உருவாக்கப்பட்டது. ஒவ்வொரு வார்டுக்கும் ஒரு மக்கள் பிரதிநிதி அந்த வார்டில் இருந்து தேர்ந்து எடுக்கப்பட்டனர். அவர்களது பதவி காலம் 6 ஆண்டுகள்.
# காரைக்கால் நகராட்சி

## நகராட்சியில் உள்ள சட்டமன்ற தொகுதிகள்

1. காரைக்கால் வடக்கு சட்டமன்றத் தொகுதியில் காரைக்கால் நகராட்சியின் 1, 2, 3, 4, 5, 8, 9 ஆகிய வார்டுகள்
1. காரைக்கால் தெற்கு சட்டமன்றத் தொகுதியில் காரைக்கால் நகராட்சியின் 6, 7, 10, 11, 12, 13, 14, 15, 16, 17 ஆகிய வார்டுகள்
# காரைக்கால் நகராட்சி

## நகராட்சி எல்லைக்குள் உள்ள வருவாய் கிராமம்

1. அக்கரைவட்டம்
1. கீழமனை
1. கீழகாசாக்குடி
1. தலத்தெரு
1. கீழவெலி
1. காரைக்கால்
1. கோவில்பத்து
# காரைக்கால் நகராட்சி

## நகராட்சி வார்டுகள்

1. கீழகாசாக்குடி(பெண்களுக்கு ஒதுக்கப்பட்டது)
1. தலத்தெரு
1. அம்மன்கோவில்பத்து (பெண்களுக்கு ஒதுக்கப்பட்டது)
1. கோவில்பத்து
1. புளியங்கொட்டை சாலை (பெண்களுக்கு ஒதுக்கப்பட்டது)
1. தர்மபுரம்
1. தண்ணீர் தொட்டி (பெண்களுக்கு ஒதுக்கப்பட்டது)
1. வளத்தெரு
1. மைதீன்பள்ளி (பெண்களுக்கு ஒதுக்கப்பட்டது)
1. அம்மையார் கோயில்
1. காதர்சுல்த்தான்
1. கொத்துகுளம்
1. அந்தோனியார் கோயில்
1. மாதாகோயில்
1. மதகடி
1. கிராம்புத்தோட்டம்
1. ஓடுதுறை(பெண்களுக்கு ஒதுக்கப்பட்டது)
1. அக்கரைவட்டம்
# காரைக்கால் நகராட்சி

## நகராட்சியிலுள்ள பள்ளிகள்

### அரசுப் பள்ளிகள்

- ஆரம்பப் பள்ளி - 13
- நடுநிலைப் பள்ளி - 1
- உயர்நிலைப்பள்ளி - 8
- மேல்நிலை - 3
# காரைக்கால் நகராட்சி

## நகராட்சியிலுள்ள பள்ளிகள்

### தனியார் பள்ளிகள்

- ஆரம்பப் பள்ளி - 7
- நடுநிலைப் பள்ளி - 3
- உயர்நிலைப்பள்ளி - 8
- மேல்நிலை - 6
# காரைக்கால் நகராட்சி

## மேலும் பார்க்க

காரைக்கால் வட்டம்
# காரைக்கால் நகராட்சி

## வெளியிணைப்புகள்

1. http://www.censusindia.gov.in/2011-prov-results/paper2-vol2/data_files/Puducherry/Chapter/Chapter-4.pdf
1. http://karaikal.gov.in/
1. http://eci.nic.in/eci_main/CurrentElections/CONSOLIDATED_ORDER%20_ECI%20.pdf
1. http://schooledn.puducherry.gov.in/HTML/statistics/schl201516/govtpvt.pdf
1. http://statistics.puducherry.gov.in/new%20update/ATA%20GLANCE%202015/PUDUCHERRY%20AT%20A%20GLANCE.pdf
# ஜெரார்டு தெ வவுகவுலியூர்சு

** ஜெரார்டு என்றி தெ வவுகவுலியூர்சு (Gérard Henri de Vaucouleurs)** (25 ஏப்பிரல் 1918- 7 அக்தோபர் 1995) ஒரு பிரெஞ்சு வானியலாளர் ஆவார்.
# ஜெரார்டு தெ வவுகவுலியூர்சு

## வாழ்வும் பணியும்

பாரீசில் பிரந்த இவர் தொடக்கத்தில் இருந்தே பயில்நிலை வானியலில் ஆர்வம் கொண்டிருந்தார். இவர் இலவல் பட்டத்தை 1939 இல் நகரில் இருந்த சோபான் பல்கலைக்கழகத்தில் பெற்றார். இரண்டாம் உலகப் போரின் படைத்துரைப் பணிக்குப் பின்னர், வானியல் ஆய்வில் மீள முனைவாக ஈடுபடலானார்.  
ஆற்றொழுக்காக ஆங்கிலம் பேசவல்ல இவர், 19419 முதல் 1951 வரை இங்கிலாந்திலும் 1951 முதல் 1957 வரை ஆத்திரேலியாவிலும் அங்கு 1957-56 இல் மவுண்ட் சுட்ரோம்லோ வான்காணகத்திலும் அரிசோனா உலோவல் வான்கானகத்திலும் 1958-60 இல் ஆர்வார்டு கல்லூரி வான்காணகத்திலும் இருந்துள்லார். இவர் 1960 இல் அவுசுடினில் உள்ள டெக்சாசு பல்கலைக்கழகத்தில் அமர்த்தப்பட்டார். அங்கே இவர் தன் வாழ்நால் முழுவதும் பணிபுரிந்துள்ளார். இவர் அவுசுயினில் இருந்த தன் வீட்டில் மாரடைப்பால் தன் 77 ஆம் அகவையில் இறந்தார்.  
இவர் பால்வெளிகளின் ஆய்வில் சிறப்புத் தகையாளராக விளங்கினார். இவர் e *பொலிவான பால்வெளிகளின் மூன்றாம் பார்வை அட்டவணை* யை தன் மனைவி அந்தோனியெட்டி யுடன் இணைந்து உருவாக்கினார் (1921-1987). அந்தோனியெட்டி அவுசுடினில் இவரது ஒருசாலை வானியலாளர். இவருடன் வாழ்நாள் முழுவதும் இவருடன் இணைந்து பணிபுரிந்தவர். இவர் அப்புள், சாந்தகே ஆகியோரின் பால்வெளி அட்டவணைகளை மீள்பார்வையிடுதலைச் சிறப்புப் பனியாக எடுத்துகொண்டார். அவற்ருக்கன தொலைவுகளையும் வேறுவகை அளபுருக்களைக் கொண்டு அளந்தார் . இதற்கு ஒளிர்மை, வலயப் பால்வெளி விட்டங்கள், உயர்பொலிவு வலயப் பால்வெளிக் கொத்துகள் ஆகிய பதின்வெளிகளைக் கனக்கில் கொண்டு "இடர்களை பரவலாக்கிடும் முரையைப் பயன்படுத்தினார். இவர் 1950 களில் பால்வெஈக்கொத்துகள் இணைந்து மீப்பால்வெளி கொத்து உருவாதலைப் பற்றிப் பரப்புரை செய்தார் .  
*தெ வவுகவுலியூர்சு திருத்திய அப்புள் வரிசைமுறை* , செந்தர அப்புள் வரிசைமுறைக்கு இணையாகப் பால்வெளிகளை வகைபடுத்த, பயன்படும் மற்றொரு முறையாகும்.  
அமெரிக்க வானியல் கழகம் 1988 இல் என்றி நோரிசு இரசல் விரிவுரைத்தகைமையை அளித்தது. அதே ஆண்டில் மேலும் இவருக்கு பிரெஞ்சு வானியல் கழகம் பிரிக்சு ஜூல்சு ஜான்சன் விருதும் வழங்கியது.
# ரங்க்பூர் கோட்டம்

**ரங்க்பூர் கோட்டம்** (Rangpur Division) தெற்காசியாவின் வங்காளதேச நாட்டின் எட்டு கோட்டங்களில் ஒன்றாகும். ராஜசாகி கோட்டத்தின் வடக்கில் உள்ள எட்டு மாவட்டங்களைக் கொண்டு ரங்க்பூர் கோட்டம், வங்காளதேசத்தின் ஏழாவது கோட்டமாக 25 சனவரி 2010-இல் புதிதாக துவக்கப்பட்டது.வங்காளதேசத்தின் வடக்கில் 16184.99 சதுர கிலோ மீட்டர் பரப்பளவில் அமைந்த ரங்க்பூர் கோட்டத்தில் எட்டு மாவட்டங்களும், ஐம்பத்தி எட்டு துணை மாவட்டங்களும், 15,665,000 மக்கள் தொகையும் கொண்டது. இக்கோட்டத்தின் நிர்வாகத் தலைமையிடம் **இரங்க்பூர்** நகரம் ஆகும்.
# ரங்க்பூர் கோட்டம்

## கோட்ட எல்லைகள்

வங்கதேசத்தின் வடக்கில் அமைந்த ரங்க்பூர் கோட்டத்தின் வடக்கில் இந்தியாவின் மேற்கு வங்காள மாநிலமும், வடகிழக்கில் அசாம் மாநிலமும், கிழக்கில் மேகாலயா மாநிலமும், தென்கிழக்கில் டாக்கா கோட்டமும், தெற்கில் ராஜசாகி கோட்டமும், மேற்கில் இந்தியாவின் மேற்கு வங்காள மாநிலமும் எல்லைகளாகக் கொண்டுள்ளது.
# ரங்க்பூர் கோட்டம்

## கோட்ட நிர்வாகம்

ரங்க்பூர் நகரத்தை தலைமையிடமாகக் கொண்ட ரங்க்பூர் கோட்ட நிர்வாகத்தில், ரங்க்பூர் மாவட்டம், தாகுர்காவ்ன் மாவட்டம், தினஜ்பூர் மாவட்டம், நீல்பமரி மாவட்டம், பஞ்சகர் மாவட்டம் மற்றும் குரிகிராம் மாவட்டம், காய்பாந்தா மாவட்டம், லால்முனிர்காட் மாவட்டம் என எட்டு மாவட்டங்களும் மற்றும் ஐம்பத்தி எட்டு துணை மாவட்டங்களும் உள்ளது. இக்கோட்டத்தின் முக்கிய நகரங்கள் ரங்க்பூர், சையதுபூர், தினஜ்பூர் ஆகும்.
# ரங்க்பூர் கோட்டம்

## வரலாறு

முகலாயப் பேரரசர் அக்பரின் படைத்தலைவர் மான் சிங் 1575-இல் ரங்க்பூரின் ஒரு பகுதியைக் கைப்பற்றினார். 1686-இல் ரங்க்பூர் பகுதி முழுவதும் முகலாயப் பேரரசின் கீழ் ஒரு *சர்க்கார்* எனும் வருவாய் பகுதியாக இருந்தது. சென்றது.
# ரங்க்பூர் கோட்டம்

## மக்கள் தொகையியல்

16184.99 சதுர கிலோ மீட்டர் பரப்பு கொண்ட இக்கோட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 1,57,87,758 ஆக உள்ளது. அதில் ஆண்கள் 78,81,824 ஆகவும், பெண்கள் 79,05,934 ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.3% ஆக உள்ளது. பாலின விகிதம் 100 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 975 நபர்கள் வீதம் வாழ்கின்றனர். மாவட்ட சராசரி எழுத்தறிவு 48.5% ஆக உள்ளது.இக்கோட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# ரங்க்பூர் கோட்டம்

## பொருளாதாரம்

இக்கோட்டம் வேளாண்மைப் பொருளாதாரத்தைச் சார்ந்து உள்ளது. இக்கோட்டத்தில் பல ஆறுகள் பாய்வதால் நீர் வளமும், மண் வளமும் கொண்டுள்ளது. எனவே இங்கு நெல், கோதுமை, கரும்பு, பருத்தி, சணல், வாழை, எண்ணெய் வித்துக்கள், நவதானியங்கள், சோளம், உருளைக்கிழங்கு, இஞ்சி முதலியன பயிரிடப்படுகிறது.
# ரங்க்பூர் கோட்டம்

## போக்குவரத்து

ரங்க்பூர் கோட்டத்தின் தொடருந்துகள், சாலைகள் மற்றும் வானூர்தி நிலையங்கள், தேசியத் தலைநகரான டாக்கா மற்றும் நாட்டின் பிற முக்கிய நகரங்களுடன் இணைக்கிறது. ரங்க்பூர் கோட்டத்திலிருந்து நாள்தோறும் பேருந்துகள் மற்றும் 21 விரைவுத் தொடருந்துகள் நாட்டின் முக்கிய நகரங்களுக்கு பயணிக்கிறது. இக்கோட்டத்தில் அமைந்த மூன்று வானூர்தி நிலையங்களில் *சையதுபூர் வானூர்தி நிலையம்* முக்கியமானதாகும்.
# ரங்க்பூர் கோட்டம்

## கல்வி

வங்காளதேசத்தின் பிற கோட்டங்களைப் போன்று, இக்கோட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட கலை மற்றும் அறிவியல் கல்லூரிகளும், பல்கலைக்கழகங்களும், சட்டம் மற்றும் மருத்துவம் மற்றும் தொழில்நுட்ப பொறியியல் கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# ரங்க்பூர் கோட்டம்

## கல்வி

### கல்வி நிலையங்கள்

ரங்க்பூர் கோட்டத்தின் முக்கிய கல்வி நிறுவனங்களாக கார்மைக்கேல் கல்லூரி, ஹாஜி முகமது தனேஷ் அறிவியல் மற்றும் தொழில்நுட்ப பல்கலைக்கழகம், ரங்க்பூர் மருத்துவக் கல்லூரி, ரங்க்பூர் இராணுவப் பயிற்சிக் கல்லூரி, பேகம் ருக்கியா பல்கலைகழகம் மற்றும் இசுலாமிய சமயக் கல்வி போதிக்கும் மதராசாக்கள் உள்ளது.
# ரங்க்பூர் கோட்டம்

## இதனையும் காண்க

- வங்காளதேச கோட்டங்கள்
- வங்காளதேச மாவட்டங்கள்
# மறுசுழற்சி செய்யப்பட்ட கட்டுமான பொருட்கள்

மறுசுழற்சி செய்யப்பட்ட கட்டுமான பொருட்கள் என்பது கட்டுமான பணிகள் செய்யும் போது சில பொருட்களில் உற்பத்தியாகும் கழிவுகள் மறுசுழற்சி செய்து மீண்டும் பயன் பட கூடிய ஒரு பொருளாக மாற்றுவது மற்றும் மக்கள் தங்கள் வீடுகளில் மற்றும் அலுவலங்களில் பயன்படுத்திய பிறகு தூக்கி எரியும் குப்பைகளை தரம் பிரித்து மக்கும் குப்பை மக்க குப்பை என சேமிக்க படுகிறது மக்கும் குப்பை உரமாக மட்டும் இன்றி சில கட்டுமான பணிக்கு பயன்படும் பொருளாக மாற்ற படுகிறது
1. மரத்தூள் பலகை
மக்கா குப்பை மேலும் தரம் பிரித்து அதில் இருக்கும் நெகிழி பிரித்து எடுக்கப்படுகிறது பல ரசாயன மற்றும் இயந்திர செயலகத்திற்கு பிறகு அவை கட்டுமான பணிக்கு பயன்படும் பொருளாக மாற்ற படுகிறது மேலும் நிலக்கரியை எரித்து மின்சாரம் தயார் செய்யும் அனல் மின் நிலையங்களில் இருக்கும் கழிவு பொருள் சாம்பல் .இந்த சாம்பல் கொண்டு கட்டுமான பணிக்கான சாம்பல் கற்கள் செய்கின்றனர்.
1. நெகிழி தகடு
1. நெகிழி பலகை
1. சாம்பல் கற்கள்
மேலும் இது போன்ற மாரு சுழற்சி செய்யப்பட்ட பொருட்களை பயப்படுத்துவதி மூலம் சிறப்பான முறையில் திட கழிவு அப்புறப்படுத்தப்படுகிறது.
# யோகான் வான் இலாமாண்ட்

**யோகான் வான் இலாமாண்ட் (Johann von Lamont)** FRSE அல்லது ஜான் இலாமாண்ட் என அழைக்கப்படும் இவர், (13 திசம்பர் 1805 - 6 ஆகத்து 1879), ஒரு சுகாட்டிய-செருமனி வானியலாளரும் இயற்பியலாளரும் ஆவார்.
# யோகான் வான் இலாமாண்ட்

## வாழ்க்கை

**ஜான் இலாமாண்ட் (John Lamont) ** 1805 திசம்பர் 13 இல் சுகாட்லாந்தில் உள்ள அபர்டீன்சயரில் இன்வெரே பகுதிக்கு அருகில் அமைந்த கோரீமுல்சீயில் பிரந்தார். இவரது தந்தையார் இராபர்ட் இலாமாண்ட். இவரது தாயார் எஇலிசபத் ஏவான். இவர் பிரேமார் பக்கத்தில் அமைந்த இன்வெரே பள்ளியில் கல்வி பயின்றார். இவர் தந்தையார் 1817 இல் இறந்துவிட்டார் எனவே இவர் செருமனிக்கு, புனித ஜேம்சு துறவுமடத்தின் இரேட்டிசுபானில் உள்ள சுகாட்சு பெனெடிக்டைன் கல்லூரிக்கு, அனுப்பப்பட்டார்.
இவர் போகங்கவுசன் வான்காணகத்தில் சேர்ந்து வானியல் பணியைத் தொடங்கினார். 1835 இல் அதன் இயக்குநரானார். முனைவர் பட்ட்த்தை 1830 இல் முடித்து 1852 இல் மூனிச் பல்கலைக்கழக வானியல் பேராசிரியர் ஆனார்.
At the observatory he undertook the task of creating a star catalog that had about 35,000 entries.  
இவரது சிறப்புப் புலம் புவியின் காந்தவியலாகும். இவர் புவியின் காந்த அளக்கைகளைப் பவாரியா, வடக்குச் செருமனி, பிரான்சு, சுபெயின், டென்மார்க் ஆகிய இடங்களில் மேற்கொண்டார். இவர் 1850 இல் காந்தப் பத்தாண்டு அலைவுநேரத்தையும் (பத்தாண்டு வட்டிப்பு புவிக்காண்டஹ்ப்புலத்தை உருவாக்கும் )புவிமின்னோட்டச் சுற்றமைப்பையும் கண்டுபிடித்தார். இது ஓரளவு சூரியக் கரும்புள்ளி வட்டிப்பை ஒத்தமைந்தது. அதே ஆண்டில் என்றிச் சாமுவேல் சுவாபே சூரியனின் கரும்புள்ளிகளின் வட்டிப்பைக் கண்டறிந்தார்.  
இவர் யுரேனசு, காரிக்கோள் ஆகியவற்றின் வட்டணைகளைக் கணக்கிட்டார்.யுரேனசின் பொருண்மையின் முதன்மதிப்பைக் கொணர்ந்தார். தற்செயலாக இவர் 1845 இல் ஒருமுறையும் 1846 இல் இருமுறையும் கண்ணுற்றுள்ளார். எனினும் அதை இவர் ஒரு புதிய கோளாக உய்த்துணரவில்லை.  
இவர் *Handbuch des Erdmagnetismus* (1849) எனும்நூலின் ஆசிரியர் ஆவார்..  
இவர் தனியராக, செருமனி மூனிச் நகரில் 1879 ஆகத்து 6 இல் இறந்தார். இவரது பெருஞ்செல்வம் அறிவியல் புலங்களில் ஆய்வு மேற்கொள்பவருக்கு நல்கையாகப் பயன்படுத்தப்பட்ட்து.
# யோகான் வான் இலாமாண்ட்

## தகைமைகள்

இவர் அரசு கழகத்தின் அயல்நாட்டு உறுப்பினரும் எடிபர்கு அரசு கழக உறுப்பினரும் ஆவார்.இவர் 1867 இல் பவாரிய அரசரால் பவாரிய முடித்தகைமை ஆணை வழங்கப்பட்டார். இவர் இதன்வழி வான் எனும் முன்னடையைப் பயன்படுத்தலாம். மூனிச்சில் உள்ள இவரது சிலை திறந்த கையோடு வடிக்கப்பட்டுள்லது. இக்கையில் மக்கள் சிறு காசுகளை வைக்கின்றனர்.டீசைடு களக்குழு 1934 இல் சுகாட்லாந்தின் இன்வெரேவில் பளிங்கு நினைவு பேழையை நிறுவியது. இச்சிலை சர் ஜேம்சு ஜீன்சு அவர்களால் திறக்கப்பட்டது.  
பின்வரும் வான்பொருள்கள் இவர் பெயர் இடப்பட்டுள்ளன:  
- இலாமாண்ட் (செவ்வாய்க் குழிப்பள்ளம்).
- இலாமாண்ட் (நிலாக் குழிப்பள்ளம்).
# வினைலிடின் வினைக்குழு

**வினைலிடின்கள்** *( vinylidenes)* என்பவை கரிம வேதியியலில் வகைப்படுத்தப்பட்டுள்ள பல்வேறு வேதி வினைக்குழுக்களில் இதுவும் ஒன்றாகும். C=CH<sub>2</sub>. என்ற வேதி வினைக்குழு இடம்பெற்றுள்ள சேர்மங்கள் வினைலிடின்கள் எனப்படுகின்றன. 1,1 டைகுளோரோயெத்தின் (CCl<sub>2</sub>=CH<sub>2</sub>) பொதுவாகக் காணப்படும் வினைலிடின் குளோரைடுக்கு ஒரு உதாரணமாகும். வினைலிடின் குளோரைடும் வினைலிடின் புளோரைடும் பலபடிகள் தயாரிப்பில் முன்னோடிச் சேர்மங்களாக முக்கியத்துவம் பெறுகின்றன.
வினைலிடின் குளோரைடையும் வினைலிடின் புளோரைடையும் பாலிவினைலிடின் குளோரைடு, பாலிவினைலிடின் புளோரைடு என்ற நேரியல் பலபடிகளாக மாற்றமுடியும். இப்பலபடியாதல் வினையை இவ்வாறு எழுதலாம்.  
n CH2=CX2 → (CH2−CX2)n
# வினைலிடின் வினைக்குழு

## ஒருபடியும் பலபடிகளும்

வினைலின் ஒருமங்களில் இருந்து உருவாக்கப்படும் வினைலிடின் பலபடிகள் அவற்றின் சமபகுதியன்களாக உள்ளன. இவ்வாறே வினைலின் புளோரைடிலிருந்து உருவாக்கப்படும் வினைலிடின் புளோரைடுகள் அவற்றின் சமபகுதியன்களாக உள்ளன.
# வினைலிடின் வினைக்குழு

## வினைலிடின் அணைவுச்சேர்மங்கள்

வினைலிடின்கள் மாறும்நிலை கொண்ட இனங்கள் என்றாலும், கரிம வேதியியலில் இவை ஈந்தணைவிகளாகவும் காணப்படுகின்றன. உலோக அசிட்டிலைடுகள் புரோட்டானேற்றம் செய்யப்பட்டு அல்லது உலோக மின்னணு கவரிகள் விளிம்புநிலை ஆல்க்கைன்களுடன் வினைபடுத்தப்பட்டோ அனைவுச் சேர்மங்கள் உருவாகின்றன. குளோரோ(சைக்ளோபென்டாடையீனைல்)பிசு(டிரைபீனைல்பாசுபீன்)ருத்தேனியம் போன்ற அனைவுச் சேர்மங்கள் உருவாகின்றன.  
CpRu(PPh3)2Cl + RC2H + KPF6 → [CpRu(PPh3)2(=C=C(H)Ph]PF6 + KCl
# வினைலிடின் வினைக்குழு

## வாயுநிலை வினைலிடின்கள்

ஈரினைதிறன் கார்பன் என்ற சிறப்புக்கூறு காரனமாக கரிம வேதியியலில் வினைலிடின்கள் மாறுபட்ட சேர்மங்களாக கருதப்படுகின்றன. திண்மநிலையிலும் நீர்மநிலையிலும் இவை நிலைப்புத்தன்மை அற்றவையாகக் கருதப்பட்டாலும் நிலைப்புத்தன்மை கொண்ட நீர்த்த வாயுக்களாக இவற்றை உருவாக்க முடியும். C=CH2 என்ற வாய்ப்பாட்டைக் கொண்ட மெத்திலிடின்கார்பீன் இத்தொடர் வரிசையின் தாய் சேர்மமாகும்.
# வினைலிடின் வினைக்குழு

## ஐயுபிஏசி பெயரிடும் முறை

ஐயுபிஏசி பெயரிடும் முறையில் 1,1-எத்தின்டையில் >C=CH2 இணைப்பை விவரிக்கிறது. இதனோடு தொடர்புடைய எத்தினைலிடின்கள் =C=CH2 இணைப்பை விவரிக்கிறது
.
# அணுக்கரு ஆற்றல் மூலம் இயங்கும் நீர்முழ்கிக் கப்பல்

**அணுக்கரு ஆற்றல் மூலம் இயங்கும் நீர்முழ்கிக் கப்பல்** என்பது அணு உலை மூலம் விசையூட்டப்பட்ட உந்துதல் கொண்ட நீர்முழ்கிக் கப்பல் ஆகும். அணு உலை மூலம் உற்பத்தியாகும் ஆற்றல் மிக அதிகநேரம் கடலின் அடியில் மூழ்கி இருந்து செயல்பட முடியும். அதிக தூரம் அதிவிரைவாக பயணிக்க முடியும். இது போன்ற நீர்முழ்கிக் கப்பலின் ஆயுட்காலம் சுமார் 25 ஆண்டுகள் ஆகும். ஒருமுறை அணுஉலையில் நிரப்பப்படும் எரிபொருள் அதன் ஆயுட்காலம் வரை மறுமுறை நிரப்ப தேவை இல்லை .
# அணுக்கரு ஆற்றல் மூலம் இயங்கும் நீர்முழ்கிக் கப்பல்

## வரலாறு

அமெரிக்கா கடற்படை ஆராய்ச்சிக்கூடத்தில் உலகில் முதல்முறையாக 1939 ஆம் ஆண்டு அணுக்கரு ஆற்றல் மூலம் இயங்கும் நீர்முழ்கிக் கப்பல் பற்றிய யோசனை ரோஸ் கன் (ROSS GUNN ) என்பவரால் முன் மொழியப்பட்டது
# ஆக்டாடெட்ராயீன்

**ஆக்டாடெட்ராயீன்** *(Octatetraene*) என்பது C8H10 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆக்டாடெட்ராயீன்கள் சிறப்புத்தன்மையான நேரியல் ஆல்க்கீன்கள் ஆகும். நீளத்தில் எட்டு கார்பன் அணுக்கள் முதுகெலும்பாகவும், நான்கு கார்பன் – கார்பன் இரட்டைப் பிணைப்புகளும் மூன்று ஒற்றைப் பிணைப்புகளும் இச்சேர்மத்தில் உள்ளன. ஏனெனில் அலிபாட்டிக் கார்பன் நான்கு இணைதிறன் கொண்டிருக்கும் என்பதால் பத்து இணைப்புகளை அளிக்கின்றன. ஐதரசன் அணுக்கள் இந்தக் கார்பன்கூட்டில் இணைய முடியும்.  
இச்சேர்மங்கள் மிகவும் வணிக முக்கியத்துவம் வாய்ந்த பொதுச்சேர்மங்களாகக் கருதப்படுவதில்லை. ஆனால் ஆக்ட்டாடெட்ராயீன் குழு பிணைப்புகளின் இயற்பியல் பண்புகளுக்காக ஆராயப்பட்டு வருகிறது. சமச்சீர்மை உயர் ஒழுங்கு மற்றும் பிணைப்புகளின் சேர்க்கை போன்றவையும் இவற்றின் மாறுபட்ட பண்புகளை ஆய்வு செய்ய உதவுகின்றன  
ஆக்டாடெட்ராயீன் உடன் தொடர்புடைய சில கட்டமைப்புகள் உயிரியியல் முக்கியத்துவம் வாய்ந்த சில மூலக்கூறுகளில் தோன்றுகின்றன. உதாரணமாக, ஆல்பா-பாரிநாரிக் அமிலம், பாலிநிறைவுறா கொழுப்பு அமிலங்கள் இரண்டையும் இதற்கு உதாரணமாகக் கூறலாம். வளைய ஆக்டாடெட்ராயீன், 1,8-டைபீனைல்-1,3,5,7- ஆக்டாடெட்ராயீன் உள்ளிட்ட சேர்மங்கள் ஆக்டாடெட்ராயீன் வழிப்பொருட்களாகும். சிறப்புச் சூழல்களில் இவையும் முக்கியத்துவம் பெறுகின்றன.
# இயக்கு வட்டு

**இயக்கு வட்டு** *(BOOT DISK / தொடக்க வட்டு)* என்பது அகற்றுறு இலக்கமுறைத் தரவுச் சேமிப்பு மூலம் கணினியின் இயங்குதளம் இயக்குவதற்கு தேவை படும் ஒரு வன்பொருள் ஆகும் .இந்த இயக்கு வட்டு பெரும்பாலும் குறுந்தகடு அல்லது அகிலத் தொடர் பாட்டை மூலம் பயன்படுத்துவது வழக்கம் .இயக்கு வட்டின் மூலம் ஒரு இயக்கு சூழலை உருவாக்கமுடியும் விண்டோஸ் இயக்குதளத்திற்கு மட்டும் இன்றி லிணக்கஸ் இயங்குதளத்தில் இந்த இயக்கு வட்டு பயன்படும்.இயங்குதளம் பழுது நீக்க இயங்குதள வாரியாக இயக்கு வட்டு உள்ளது
# இயக்கு வட்டு

## பயன்கள்

- இயங்குதளம் நிறுவவுவதற்கும்
- தரவு மீட்பு
- தரவு நீக்கம்
- வன்பொருள் அல்லது மென்பொருள் பழுது இடமறிதல்.
- அடிப்படை உள்ளீடு/ வெளியீடு முறைமை திறம் உயர்த்தவும்.
- மென்பொருள் செயல் விளக்கம் செய்வதற்கும் .